**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**« » ----------- 2021 թվականի N \_\_\_\_\_\_\_\_ - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2011 ԹՎԱԿԱՆԻ ՓԵՏՐՎԱՐԻ 17-Ի N 143-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին մասով` ***ՀՀ կառավարությունը որոշում է.***

1. Հայաստանի Հանրապետության կառավարության 2011 թվականի փետրվարի 17-ի «Հումանիտար ականազերծման և փորձագիտական կենտրոն» պետական ոչ առևտրային կազմակերպություն ստեղծելու և նրա կանոնադրությունը հաստատելու մասին» N 143-Ն որոշման 2-րդ կետի 1-ին ենթակետով հաստատված N 1 հավելվածի 33-րդ կետում «հինգ» բառը փոխարինել «վեց» բառով, իսկ «պաշտպանության նախարարի տեղակալը,» բառերից հետո լրացնել «Հայաստանի Հանրապետության արտաքին գործերի նախարարի տեղակալը,» բառերը և կետադրական նշանը։

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՎԱՐՉԱՊԵՏ Ն. ՓԱՇԻՆՅԱՆ**

**ՀԻՄՆԱՎՈՐՈՒՄ**

**«Հայաստանի Հանրապետության կառավարության 2011 թվականի փետրվարի 17-ի N 143-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագծի ընդունման**

**1. Իրավական ակտի ընդունման անհրաժեշտությունը, ընթացիկ իրավիճակը և խնդիրները**

 Որոշման նախագծի ընդունումը պայմանավորված է այն հանգամանքով, որ «Հումանիտար ականազերծման և փորձագիտական կենտրոն» ՊՈԱԿ-ի գործունեությունը ներառում է նաև միջազգային
կազմակերպությունների հետ համագործակցություն, օրինակ՝ ՄԱԿ-ի, ԵԱՀԿ-ի
ՆԱՏՕ-ի և այլն: Բացի այդ, հակաականային գործունեության ոլորտում
ծրագրերի իրականացման համար անհրաժեշտ է լինում ներգրավել միջազգային
դոնորներին, որոնք կամ միջազգային կազմակերպություններ են, կամ առանձին
երկրներ:
 Հակաականային գործունեության ոլորտում միջազգային համագործակցության առումով ՀՀ արտաքին գործերի նախարարության դերը կարևոր է՝ որպես ՀՀ արտաքին քաղաքականության պատասխանատու պետական կառավարման մարմին, որը համակարգում է միջազգային կազմակերպությունների և օտարերկրյա պետությունների հետ համագործակցությունը։

**2. Կարգավորման նպատակը և բնույթը**

Ներկայացվող նախագծով նախատեսվում է «Հումանիտար ականազերծման և փորձագիտական կենտրոն» ՊՈԱԿ-ի Խորհրդի կազմում ընդգրկել ՀՀ արտաքին գործերի նախարարի տեղակալին։

**3. Իրավական ակտի կիրառման դեպքում ակնկալվող արդյունքը**

Նախագիծն ընդունվելու դեպքում կամրապնդվի հակաականային գործունեության ոլորտում Հայաստանի արդյունավետ և արտաքին քաղաքականության առումով ճիշտ համագործակցության իրականացումը։

**4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները**

Որոշման նախագծի ընդունումը 2021 թվականի և հետագա տարիների պետական բյուջեներում լրացուցիչ ֆինանսական միջոցների անհրաժեշտություն և պետական բյուջեի եկամուտներում ու ծախսերում փոփոխությունների չի հանգեցնում:

**ՏԵՂԵԿԱՆՔ**

**«Հայաստանի Հանրապետության կառավարության 2011 թվականի փետրվարի 17-ի N 143-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագծի ընդունման**

 Սույն նախագծի ընդունումն այլ իրավական ակտերի ընդունման կամ գործող ակտերում փոփոխություններ և լրացումներ կատարելու անհրաժեշտություն չի առաջացնում:

**ՏԵՂԵԿԱՆՔ**

«**Հայաստանի Հանրապետության կառավարության 2011 թվականի փետրվարի 17-ի N 143-Ն որոշման մեջ փոփոխություն և լրացում կատարելու մասին» ՀՀ կառավարության որոշման նախագծի ընդունման**

Սույն նախագիծը տեղադրվել է իրավական ակտերի նախագծերի հանրային քննարկման համար նախատեսված միասնական կայքում: